Nagore Aranburu

**Nagore Aranburu** (Azpeitia, Gipuzkoa, 1976) gipuzkoar aktore eta gidoilari bat da.

Urte batzuetan Zurriola Antzerki Eskolako irakaslea izan zen.

2026ko urtarrilean bigarren mailako emakumezko aktore onenaren Feroz saria jaso zuen eta hilabetera Goya saria eskuratu zuen, errepartoko aktore onenaren kategorian, biak ala biak *Los domingos* pelikulan egindako lana aitortuz.

## Biografia 
Gaztetatik hasi zen antzerkian lanean, Antxieta Antzerki Taldean, 12 urterekin parte hartu zuen lehen aldiz antzezlan batean. Harrezkero, interpretazio munduan aritu da arlo guztietan: telebistan, zineman eta batik bat antzerkian. 1999an Euskal Aktoreen Batasunak emandako Aktore Berri Onenaren saria jaso zuen.

Telebistako programa ugaritako gidoiak idatzi ditu: *Wazemank*, *Sorginen laratza,* *Brinkola* edota *Martin*. Wazemank-en egindako lanagatik Telebistako Argia saria jaso zuen 2007an, Mikel Pagadizabalekin batera.

Euskal Herritik kanpo, bere lanik ezagunena *Loreak* filma da, Espainiako Zinema Akademiak Ingelesa ez den hizkuntza batean egindako film onenaren Oscar Sarirako hautagai izendatua. Halaber, 2014an Tokioko Latin Beat jaialdiko Emakumezko Aktore Onenaren saria irabazi zuen film horretan egindako lanagatik.

## Lanak 
### Filmak 
* *Ione, igo zerura* (1999)
* *La noche del escorpión* (2002)
* *Aupa Etxebeste!* (2005)
* *Eutsi!* (2007)
* *Urte berri on, amona!* (2011)
* *La herida* (2013)
* *Loreak* (2014)
* *Amama* (2015)
* *El legado de los huesos* (2019)
* *Agur Etxebesteǃ* (2019)
* *Ane* (2020)
* *Competencia oficial* (2021)
* *Irati* (2022)
* *La ermita* (2023)
* *Maspalomas* (2025)
* *Karmele* (2025)
* *Los domingos* (2025)

#### Film laburrak 
* *Algo para descongelar* (2005)
* *Él nunca lo haría* (2009)
* *Zarautzen erosi zuen* (2014). Miren. Zuz.ː Aitor Arregi

#### TB-filmak 
* *Zeru horiek* (2006)
* *Aupa Josu!* (2014)

### Telebistan 
* *Jaun ta Jabe* (ETB 1)
* *Maité*
* *Sorginen laratza* (ETB 1) gidoilari eta aktore
* *Wazemank* (ETB 1, 2005-2007) gidoilari eta aktore
* *Noaoa!* (ETB 1, 2008)
* *Brinkola* (ETB 1, 2009) gidoilari
* *Martin* (ETB1) gidoilari
* *DBH* (ETB 1, 2012) zuzendari
* *Nago* (ETB 1, 2014) aurkezlea
* *Aitaren Etxea* (ETB1, 2015-2016). Pilar Unanue
* *Hondar ahoak* (ETB 1, 2020). Nerea
* *Querer* (Movistar Plus, 2024). Miren
* *Cristobal Balenciaga* (Disney +, 2024). Felisa
* *Zeru ahoak* (ETB 1, 2025). Nerea

### Antzerkia 
* *Kutsidazu bidea, Ixabel* Gorringo Konpainia (2003).
* *Xabinaitor* ikuskizuna, Pololoak komiki trilogian oinarritutakoa, Gorringo Konpainia (2010).

## Sariak eta errekonozimenduak 
* 1999: Euskal Aktore Berri Onenaren saria 
* 2007: Telebistako Argia saria, Wazemank saioan egindako lanagatik
* 2014:Tokioko Latin Beat jaialdian Emakumezko Aktore Onenaren saria, Loreak filmean egindako lanagatik
* 2022: Donostiako Hiritar Merezimenduaren domina eman zion Zurriola antzerki-eskolari antzerki-mundua bultzatu, antzerkiarekiko zaletasuna zabaldu eta euskarazko edukiak indartzen egindako lanagatik.

* 2024: *Querer* telesailak Forqué saria eskuratu zuen urteko telesail onena gisa eta Nagore Aranburuk, bestetik, emakume aktoren onenarena lortu zuen.

* 2026: *Los domingos* pelikulako lanarengatik, bigarren mailako emakumezko aktore onenaren Feroz saria.
* 2026: *Los domingos* pelikulako lanarengatik, errepartoko emakumezko aktore onenaren Goya saria.

## Erreferentziak 
## Kanpo estekak 
* Elkarrizketa: "Generoak aukera ematen du jolas gehiago egiteko"Berria, 2020.11.14